Det er i dag, der landet over traditionen tro fejres, at årets julebryg frigives, den såkaldte J-dag, og ligeså traditionelt følger politiet op med sprit-kontrol.

Mange restauranter og værtshuse over hele landet har i aften arrangementer for at markere "J-dagen" - dagen hvor årets julebryg frigives. I den anledning afholder politiet en landsdækkende indsats rettet mod spiritus- og narkotikakørsel. Ved den tilsvarende målrettede indsats i 2012 blev der standset 57 spirituspåvirkede førere og otte personer blev sigtet for at køre i narkotika-medicinpåvirket tilstand.